CELEX: 62011FN0083
Language: el
Date: 2011-08-26 00:00:00
Title: Υπόθεση F-83/11: Προσφυγή-αγωγή της 26ης Αυγούστου 2011 — ΖΖ κατά Επιτροπής

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/41
            
         Προσφυγή-αγωγή της 26ης Αυγούστου 2011 — ΖΖ κατά Επιτροπής
   (Υπόθεση F-83/11)
   2011/C 340/86
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα-ενάγουσα: ΖΖ (εκπρόσωποι: S. Rodrigues, A. Blot και C. Bernard-Glanz, δικηγόροι)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Η ακύρωση της αποφάσεως του προέδρου της εξεταστικής επιτροπής του διαγωνισμού «EPSO/AST/112/10 — Γραμματείς (AST 3)» με την οποία η προσφεύγουσα αποκλείσθηκε από τις δοκιμασίες αξιολογήσεως.
   
      Αιτήματα της προσφεύγουσας-ενάγουσας
   
   Η προσφεύγουσα-ενάγουσα ζητεί από το Δικαστήριο Δημόσιας Διοίκησης:
   
               —
            
            
               Ως κύριο αίτημα:
               
                           —
                        
                        
                           να ακυρώσει την απόφαση της 17ης Μαΐου 2011 περί αποκλεισμού της προσφεύγουσας-ενάγουσας από το δικαίωμα συμμετοχής της στις δοκιμασίες αξιολογήσεως του διαγωνισμού EPSO/AST/112/10 — Γραμματείς βαθμού AST 3,
                        
                     
                           —
                        
                        
                           κατ’ ακολουθία, να αποφανθεί ότι η προσφεύγουσα-ενάγουσα πρέπει να επανενταχθεί στη διαδικασία προσλήψεως που προβλέπεται στο πλαίσιο του εν λόγω διαγωνισμού, εν ανάγκη διά της διοργανώσεως νέων δοκιμασιών αξιολογήσεως.
                        
                     
         
               —
            
            
               Επικουρικώς, σε περίπτωση που δεν γίνει δεκτό το κύριο αίτημα, quod non, να υποχρεώσει την καθής-εναγομένη να της καταβάλει ποσό καθοριζόμενο προσωρινώς και ex aequo et bono σε 20 000 ευρώ, προς αποκατάσταση της υλικής ζημίας, πλέον τόκων υπερημερίας με το νόμιμο επιτόκιο από την ημερομηνία της αποφάσεως που πρόκειται να εκδοθεί,
            
         
               —
            
            
               εν πάση περιπτώσει, να υποχρεώσει την καθής-εναγομένη να καταβάλει ποσό καθοριζόμενο προσωρινώς και ex aequo et bono σε 20 000 ευρώ, προς ικανοποίηση της ηθικής βλάβης, πλέον τόκων υπερημερίας με το νόμιμο επιτόκιο από την ημερομηνία της αποφάσεως που πρόκειται να εκδοθεί,
            
         
               —
            
            
               να καταδικάσει την Επιτροπή στα δικαστικά έξοδα.